ভাইকিংস (২য় মৌসুম)
মাইকেল হার্স্টের রচিত ও নির্মিত ঐতিহাসিক নাট্যধর্মী টেলিভিশন ধারাবাহিক ভাইকিংস-এর দ্বিতীয় মৌসুম কানাডায় হিস্ট্রি চ্যানেলে ২০১৪ সালের ২৭শে ফেব্রুয়ারি থেকে প্রচার শুরু হয় এবং ২০১৪ সালের ১লা মে দশ পর্বের মৌসুমটি সমাপ্ত হয়। এই মৌসুমে প্রখ্যাত কিংবদন্তি নর্স বীর ও ভাইকিং র‍্যাগনার লদব্রোকের সংগ্রাম এবং আর্ল থেকে রাজা হয়ে ওঠার ঘটনাবলি দেখানো হয়েছে। ভাইকিংরা পুনরায় ইংল্যান্ডে লুট করতে যায় এবং তাদের সেখানে বসতি গড়ার জন্য জমি প্রদানের প্রস্তাব দেওয়া হয়।